proxectonos/corpus_dominio_legal_administrativo_tmp huggingface dataset:
APROBACIÓN DO PADRÓN DAS TAXAS DE AUGA, CANON AUGA, TAXA DEPURACIÓN, TAXA COEFICIENTE VERTIDOS E SUMIDOIROS, TERCEIRO TRIMESTRE DE 2018
ADMINISTRACIÓN LOCAL — Municipal — Ponte Caldelas (Recadación, 25/10/2018)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por Organización y Gestión de Proyectos y Obras, S. L correspondente ó 3º trimestre do ano 2018 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 3º trimestre do ano 2018 que ascende á cantidade de 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello e nas de Organización y Gestión de Proyectos y Obras, S. L en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación.5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Asinado polo alcalde o dia da data O Alcalde Asdo.: Andrés Díaz Sobral Documento Asinado Electronicamente o Marxe
IN407A 2018/323-4, CONCESIÓN A PROMOCIONES ROMANSIL, S. L., PARA CONSTRUCCIÓN DUNHA INSTALACIÓN ELÉCTRICA, NO LUGAR DE PRAZA DO CRISTO, CONCELLO DE O PORRIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 30/08/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 2 de agosto de 2018 O xefe territorial P. A. Decreto 135/2017 – DOG núm.18, do 25/01/2018 A Xefa do Servizo de Coordinación Administrativa e Xestión Económica Armiche Anne Bosinceanu Marchuet
ANUNCIO DE ELEVACIÓN A DEFINITIVO DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITO Nº 16/2018 (3 CEXT-SUP/2018)
ADMINISTRACIÓN LOCAL — Municipal — Pontevedra (Presupostos e cadros de persoal, 09/11/2018)

Expediente Modificación de crédito Nº 16/2018 (3 CEXT-SUP/2018) Trámite Anuncio elevación a definitivo acordo de aprobación inicial. O Pleno deste Concello, na sesión extraordinaria celebrada o día 28.09.2018, aprobou inicialmente o expediente de modificación de crédito 16/2018 (3 CEXT-SUP/2018), mediante crédito extraordinario, por un importe total de 569.948,77 €, dentro do orzamento do Concello. Ao non presentarse reclamación ningunha durante o período de exposición ao público (BOP nº 195 de 09.10.2018), e de conformidade co establecido polos arts 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 96.917.334,39 € no estado de gastos e 96.925.972,15 € no estado de ingresos, sendo o novo importe por capítulos o seguinte: De conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, ao día da data. O Secretario
DELEGACIÓN TEMPORAL DA ÁREA DE PARQUES, XARDÍNS, COMERCIO, PARTICIPACIÓN CIDADÁ E DISTRITOS DO DÍA 20 AO 26 DE AGOSTO DO 2018, NO CONCELLEIRO D. CARLOS LÓPEZ FONT
ADMINISTRACIÓN LOCAL — Municipal — Vigo (Outros documentos, notificacións e informacións públicas, 10/09/2018)

Por resolución desta Alcaldía de data 19 de xuño de 2015 delegouse no concelleiro D. Ángel Rivas González a Área de PARQUES, XARDÍNS, COMERCIO, PARTICIPACIÓN CIDADÁ E DISTRITOS nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponden a esta Alcaldía. Con motivo da ausencia do citado membro do goberno dende o día 20 ata o día 26 de agosto do 2018, ambos incluídos, procede avogar a dita delegación e encomendar a xestión da Área de PARQUES, XARDÍNS, COMERCIO, PARTICIPACIÓN CIDADÁ E DISTRITOS ao concelleiro D. Carlos López Font. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía- artigo 124.4 da Lei 7/1985, do 2 de abril, reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Avogar as competencias delegadas da Área de PARQUES, XARDÍNS, COMERCIO, PARTICIPACIÓN CIDADÁ E DISTRITOS no concelleiro D. ÁNGEL RIVAS GONZÁLEZ durante a súa ausencia do día 20 ao día 26 de agosto do 2018, ambos incluídos, recuperando novamente a súa vixencia a devantida resolución ao día seguinte do período indicado. Segundo.- Delegar no concelleiro D. CARLOS LÓPEZ FONT as competencias municipais en materia de PARQUES, XARDÍNS, COMERCIO, PARTICIPACIÓN CIDADÁ E DISTRITOS, do día 20 ao día 26 de agosto do 2018, nos termos sinalados na Resolución de 19 de xuño de 2015. Terceiro.- A presente resolución terá efectos a partir do día 20 ao 26 de agosto do 2018, ambos incluídos, sen prexuízo de posteriores modificacións. Cuarto.- Notificar a presente resolución aos concelleiros e demais persoal interesado e dar conta dela mediante a intranet municipal. Quinto.- A presente resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2. do RD 2568/1986. Sexto.- Da presente resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Data e sinatura dixital. O alcalde-presidente Dou Fe.—A secretaria do Goberno Local Abel Caballero Álvarez Mª Concepción Campos Acuña
APROBACIÓN INICIAL DE DIVERSAS ORDENANZAS FISCAIS (IBI, AUGA E SUMIDOIROS)
ADMINISTRACIÓN LOCAL — Municipal — Cambados (Ordenanzas e Regulamentos, 30/10/2018)

O Pleno da Corporación municipal de Cambados na sesión ordinaria de data 25 de outubro de 2018, aprobou inicialmente a modificación a modificación das seguintes ordenanzas fiscais: Ditas modificacións serán expostas ao público por período de 30 días mediante publicación no taboleiro de anuncios do Concello, no Boletín Oficial da Provincia, e nun dos diarios de maior circulación da provincia, para que os que teñan a condición de interesados poidan presenta-las alegacións que estimen convenientes. En caso de non presentarse reclamacións, estes acordos provisionais entenderanse definitivos, procedéndose a súa publicación no Boletín Oficial da Provincia, os cales entrarán en vigor o día seguinte da súa publicación. En Cambados, a 26 de outubro de 2018. A alcaldesa Fátima Abal Roma
APROBACIÓN PROVISIONAL DE ORDENANZAS FISCAIS
ADMINISTRACIÓN LOCAL — Municipal — Agolada (Ordenanzas e Regulamentos, 18/07/2018)

Para os efectos do artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, expóñense ó público os acordos provisionais sobre as seguintes ordenanzas fiscais: Os citado acordos provisionais foron adoptados polo Pleno municipal, na sesión ordinaria que tivo lugar o 25/06/2018. Os interesados lexítimos aos que fai referencia o artigo 18 da citada lei poderán examina-los expedientes na Secretaría-Intervención do concello e presenta-las reclamacións que estimen oportunas contra a modificación destas ordenanza fiscais segundo as normas seguintes: a) Prazo de exposición pública e de presentación das reclamacións: 30 días hábiles, que contan a partir do seguinte ó día de publicación deste anuncio no Boletín Oficial da Provincia de Pontevedra. b) Oficina de presentación: Rexistro municipal do Concello. c) Órgano ante o que presenta-las reclamacións: O Pleno municipal. Agolada, 12 de xullo de 2018. Don Ramiro Varela Peón, alcalde.
APROBACIÓN PREZO PÚBLICO POLA PARTICIPACIÓN NA COMIDA OFICIAL DA FESTA DA LAMPREA 2018
ADMINISTRACIÓN LOCAL — Municipal — Arbo (Outros documentos, notificacións e informacións públicas, 05/04/2018)

Por acordo da Xunta de Goberno Local adoptado, por delegación do Plenario, en sesión celebrada o día 26 de marzo de 2018, aprobouse o prezo público da comida oficial da Festa da Lamprea do ano 2018, polo que en cumprimento do disposto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese a súa publicación para facelo público: De conformidade co previsto nos artigos 127 e 41 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, este Concello establece o prezo público pola prestación por parte do Concello de Arbo da actividade de comida oficial a celebrar o día 28 de abril de 2018 no marco da celebración da Festa da Lamprea deste ano 2018. Están obrigados ao pagamento do prezo público regulado neste acordo os que se beneficien a través da participación como comensais na comida oficial organizada polo Concello á que se refire o artigo anterior, e pola que deban satisfacer este. Tratándose de menores de idade estarán obrigados ao pagamento do prezo público os/as pais/nais, titores/as ou responsables legais ou de feito dos/das nenos/as que participen como comensais nesta comida oficial. O prezo por comensal fíxase en 44,60 € (IVE incluído). O cobro do prezo público farase mediante sistema de ingreso na entidade bancaria e no número de conta municipal que a Tesourería Municipal facilitará ao efecto. Acreditarase o pagamento mediante xustificante bancario que remitirá ao persoal responsable da actividade no concello, con data límite do día anterior á celebración da comida oficial. Como requisito para acceder a dita comida oficial esixirase o depósito previo do importe total do prezo público. Unha vez aboado o prezo correspondente, o interesado só terá dereito a devolución cando por causas non imputables a el non se celebrase a comida oficial ou fose anulada polo Concello. Non existirán bonificacións nin exención de ningunha clase na exacción deste prezo público, sen prexuízo das invitacións que, en atención protocolaria, se puideran entregar a autoridades e outras personalidades. Este prezo público entrará en vigor o mesmo día da súa publicación no Boletín Oficial da Provincia.” En Arbo a 26 de marzo de 2018. O Alcalde, Horacio Gil Expósito.
LICITACIÓN DO CAMPO DE FÚTBOL DE PONTE SAMPAIO
ADMINISTRACIÓN LOCAL — Municipal — Pontevedra (Contratos administrativos, 07/03/2018)

Concello de Pontevedra, Michelena nº 30-36001 Pontevedra. Órgano de contratación: Xunta de Goberno Local. Creación novo campo de fútbol. Prazo execución: 6 meses. Aberto pluralidade criterios: Anexo II Pcap.1.397.120,20 € Provisional: No. Prazo garantía: Anexo I Pcap S. de Contratación. TLF: 986 80 43 00. Fax 886 212843. e www.pontevedra. gal Cláusulas 6 e 7 do PCAP. Segundo o establecido nos pregos. Pontevedra, 1 de marzo de 2018. o alcalde, P. D. (resolución do 21 de abril de 2017) o concelleiro da Área de Contratación e Facenda Raimundo González Carballo
APROBACIÓN PRECIOS PÚBLICOS ESCOLA DE MAIORES
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 22/10/2018)

1º.—DETERMINACIÓN DO SERVIZO: Curso de formación das persoas adultas do Concello de Tomiño. O curso de Formación das persoas adultas, ven sendo unha actividade impulsada polo Concello de Tomiño para mellorar o nivel formativo da poboación de Tomiño co obxecto de incrementar a súa empregabilidade. As persoas destinatarias directas deste programa son todas as persoas desempregadas ou ocupadas de Tomiño, podendo participar doutros concellos, sempre e cando non se cubran as 20 prazas de 3 ámbitos e as 15 de un. A actividade consistirá na impartición do currículo de cada ámbito (científico-tecnolóxico, social e de comunicación) recollido na Orde do 20 de marzo de 2018 da Consellería de Educación e Ordenación Universitaria pola que se regula a educación básica para as persoas adultas e se establece o seu currículo na Comunidade Autónoma de Galicia e incluirá o material didáctico, así como a posibilidade de acceso ás clases gravadas a través de internet, da radio ou calquera outro medio.2º.—SUPOSTO DE FEITO: participación no curso de formación das persoas adultas.3º.—RESPONSABLE DE PAGAMENTO: as persoas que se inscriban no devandito curso.4º.—SOLICITUDES E PRAZAS: As solicitudes realizaranse a través do Rexistro Xeral do Concello de Tomiño ben de maneira presencial ou electrónica, acompañadas do modelo e demais documentación que se lle requira. As prazas existentes son 20, para as persoas que queiran inscribirse en máis dun ámbito e 15 para os que so lle quede o ámbito científico tecnolóxica e/ou xa se presentaran á proba por libre da ESO nalgunha das dúas anteriores convocatorias.5º.—TARIFAS: Asistencia ao curso de formación de adultos: Asistencia a un ámbito 15€/mes Asistencia a dous ámbitos 20€/mes Asistencia a tres ámbitos 30€/mes 6º.—BONIFICACIÓNS: aplicarase unha bonificación do 100% ao alumnado que aporte informe técnico favorable do Departamento de Benestar relativo á recomendación da gratuidade desta formación.7º.—DEPÓSITO PREVIO: o depósito previo do importe do prezo público mensual será obrigatorio dende a súa entrada en vigor e, en todo caso, antes do inicio das actividades. Nos meses seguintes deberá efectuarse entre os días 1 e 7 de cada mes.8º.—COBERTURA DE PREZO PÚBLICO: para os conceptos de gasto indicados prevese a cobertura parcial, sufragándose o resto con cargo á partida 231.226.99 9º.—DATA DENDE A QUE SE ESIXIRÁ O PREZO PÚBLICO: dende a súa entrada en vigor coa publicación no Boletín Oficial da Provincia. A ALCALDESA NA DATA QUE OBRA NA CORRESPONDENTE SINATURA ELECTYRONICA
APROBACIÓN DEFINITIVA PARA O ORZAMENTO DO 2018
ADMINISTRACIÓN LOCAL — Municipal — Cuntis (Persoal, oposicións, 12/01/2018)

Aprobado definitivamente o Orzamento Xeral do Concello para o 2018 e comprensivo aquel do Orzamento Xeral deste Concello, Bases de Execución, plantilla de Persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición. DOCUMENTO ASINADO ELECTRONICAMENTE
MODIFICACIÓN ESTATUTARIA DA CONFEDERACIÓN PROVINCIAL DE EMPRESARIOS DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 13/02/2018)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 24 de xaneiro de 2018, por Mouhamadou Bamba Souhail Perez Carasa, en calidade de presidente da CONFEDERACIÓN PROVINCIAL DE EMPRESARIOS DE PONTEVEDRA, documentación sobre depósito de modificación estatutaria desta confederación, acordada en Asemblea Xeral Extraordinaria, celebrada o 19/12/2017. A modificación afecta aos artigos 3, 6 o); 7.3) e 4); 13; 14.2; 18 c), h) e I); 19; 20; 21; 24; 27; 30; 31; 34 n) e o); 37; 39; 41; 45; 47; 50; 57; 70 j); 71; engádese un novo artigo 77 e mudase a numeración logo deste; introdúcese un novo Título XV, baixo a denominación “Do réxime electoral', mudase a partir deste a numeración do resto de títulos; co novo Título XV introdúcense catro sub-apartados; son artigos de nova redacción os artigos 82 a 103 (ambos inclusive); modifícase o antigo 81 (novo artigo 104); o artigo 82 numérase como 105; múdase o antigo 83 que, amais, pasa a numerarse como 106; o Título XVI muda a denominación a Título XVII e os seus artigos 84, 85, 86 y 87 pasan a numerarse, respectivamente, 107, 108, 109 e 110; introdúcese unha nova Disposición transitoria; modifícase a Disposición adicional e introdúcense dúas de nova redacción, así como unha nova Disposición derradeira. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, a 30 de xaneiro de 2018. O xefe territorial Ignacio Rial Santomé
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DAS TAXAS POLA PRESTACIÓN DO SERVIZO DE ABASTECEMENTO DOMICILIARIO DE AUGA POTABLE
OUTRAS ENTIDADES —  — Consorcio para a Xestión do Ciclo Urbano da Auga do Louro (Ordenanzas e Regulamentos, 07/03/2018)

O Comité Directivo do Consorcio para a Xestión do Ciclo Urbano da Auga do Louro, en sesión ordinaria celebrada o día 6 de novembro do ano en curso, prestou a súa aprobación inicial á modificación puntual da ordenanza fiscal reguladora das taxas pola prestación do servizo de abastecemento domiciliario de auga potable, para incorporar a exención na obriga de conexión á rede de abastecemento para as comunidades de augas veciñais legalmente constituídas. Tendo en conta que durante o período de exposición pública habilitado ao efecto non se ten presentado reclamación algunha, dita modificación enténdese definitivamente aprobada, polo que segundo o disposto no art.17.4, do Texto Refundido da Lei Reguladora de Facendas Locais, aprobado por Real Decreto Lexislativo 2/2004, de 5 de marzo, publícase o seu texto íntegro aos efectos do seu coñecemento: No artigo 9.3 da ordenanza fiscal reguladora das taxas pola prestación do servizo de abastecemento domiciliario de auga potable, publicada no BOP nº 250, do 30 de decembro de 2014, incorpórase un segundo parágrafo coa seguinte redacción: “Exceptúase da obrigatoriedade de conectar á rede de subministración de auga potable segundo as condicións establecidas no parágrafo precedente, a todas as comunidades de augas veciñais legalmente constituídas.” Contra o presente acordo, conforme o disposto no artigo 19 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, de 5 de marzo, poderán interpoñer os interesados recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio no Boletín Oficial da Provincia. En Tui, a 22 de febreiro de 2018. A Presidenta do Consorcio, Stacy Peter Werner Tutu Potop
EXPEDIENTE DE MODIFICACIÓN DE CRÉDITOS 01/2018
ADMINISTRACIÓN LOCAL — Municipal — Ribadumia (Presupostos e cadros de persoal, 09/11/2018)

Aprobado inicialmente polo Pleno do Concello de Ribadumia, na sesión celebrada o 06 de setembro de 2018, o Expediente de modificación de créditos nº 1/2018 consistente nun Crédito Extraordinario e suplemento de crédito por importe de 304.684,64.- euros financiado con Remanente Líquido de Tesourería para Gastos Xerais. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. Ribadumia, 06 de novembro de 2018. O Alcalde, David José Castro Mougán.
EIM MES DE XUÑO DE 2018
ADMINISTRACIÓN LOCAL — Municipal — Estrada, A (Recadación, 22/06/2018)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 14 de xuño de 2018 ao 14 de agosto de 2018, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe. O alcalde José Carlos López Campos
NOTIFICACIÓN DE BAIXAS DE OFICIO NO PADRÓN DE HABITANTES
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 20/04/2018)

Sendo necesario cursar notificación ás personas que se relaciónan de seguido da resolución da Alcaldía de data 02/03/2018, en relación cos expedientes de baixa de oficio no padrón municipal deste Concello, e non sendo posible realizar as notificacións persoais nin a través do servizo de correos, de conformidade co disposto no artigo 82 da Lei 39/2015, de 1 de outubro, do procedemento administrativo común das Administracións Públicas, PRIMEIRO. Que se proceda a notificar aos interesados/as a resolución de Alcaldía antedita, sobre o inicio dos expedientes de baixa de oficio no Padrón de Habitantes do Concello de Forcarei, mediante anuncio publicado no Boletín Oficial do Estado, ás seguintes personas: SEGUNDO. Que previamente á publicación anterior, publíquese o anuncio no Boletín Oficial da provincia de Pontevedra, e no Taboleiro de Anuncios do Concello de Forcarei. TERCEIRO. Contra as ditas resolucións, os/as interesados/as poderán alegar o que estimen oportuno, durante un prazo de dez (10) días a contar desde o seguinte ó da publicación do presente anuncio no Boletín Oficial do Estado. En Forcarei, a 9 de abril 2018. A Alcaldesa, Asdo.: Belén Cachafeiro Anta
CORRECIÓN DE ERROS: ANUNCIO DE APROBACION DEFINIVA DO PRESUPOSTO 2018
ADMINISTRACIÓN LOCAL — Municipal — Valga (Presupostos e cadros de persoal, 27/02/2018)

Advertido erro no anuncio de aprobación definitiva do presuposto do 2018 publicado no Boletín Oficial da Provincia de Pontevedra o mércores, 7 de febreiro de 2018, núm.27, procédese a efectuar a corrección da publicación polo que o anuncio quedaría como segue: En cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público que, transcorrido o prazo de exposición pública do expediente do orzamento xeral do Concello para o exercicio 2018, o Pleno do Concello, na sesión celebrada o 30 de xaneiro de 2018 acordou desestimar as reclamacións presentadas contra o mesmo e aprobar definitivamente o Orzamento Xeral para o exercicio 2018 e a plantilla de persoal. En cumprimento do disposto no artigo 169.3 do RDLex.2/2004, de 5 de marzo, que aprobou o Texto Refundido da Lei reguladora das Facendas Locais, procédese de seguido a efectuar o resumo por capítulos de dito Orzamento, que entrará en vigor unha vez se publique o presente anuncio no Boletín Oficial da Provincia de Pontevedra. Asemade, queda aprobada a plantilla de persoal, coa seguinte composición: En canto ao persoal laboral contratado como peón, de non estar condicionado pola subvención, o custo salarial ascenderá a 700,00 euros incluída á cota patronal, en xornada a tempo parcial de 25 horas semanais por un período de 6 meses sendo os traballos a desenvolver de interese xeral e social. A dispoñibilidade dos créditos queda condicionada á efectiva concesión da subvención e á disposición do crédito necesario. Asinado dixitalmente en data ao marxe. O alcalde, José Mª Bello Maneiro
EXPOSICIÓN PÚBLICA DA CONTA XERAL DO ORZAMENTO DA E. L. M. BEMBRIVE DO ANO 2016, INFORMADA POLA COMISIÓN DE CONTAS O 18.09.2018
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 02/11/2018)

Formulada e rendida a Conta Xeral do Orzamento da Entidade Local Menor de Bembrive correspondente ao exercicio de 2016, informada pola Comisión Especial de Contas en sesión do 18 de setembro de 2018, exponse ao público cos documentos que a xustifican na Secretaría desta Entidade, polo prazo de quince días hábiles contados a partir do seguinte ao da inserción do presente anuncio no Boletín Oficial da Provincia, ao obxecto de que os interesados lexítimos poidan examinala e formular por escrito os reparos e observacións que consideren pertinentes durante o expresado prazo de exposición e os oito días seguintes, de conformidade co disposto no art.212 do R. D. L.2/2004, do 5 de marzo, do Texto Refundido da Lei de Facendas Locais. Bembrive, 24 de outubro de 2018 A Alcaldesa Pedánea, Asdo.: Concepción Martínez Rodríguez
PADRÓN ABONADOS SERVIZO MUNICIPAL DE AUGAS POLÍGONO A REIGOSA, PERÍODO MARZO-ABRIL 2018
ADMINISTRACIÓN LOCAL — Municipal — Ponte Caldelas (Recadación, 22/05/2018)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servicio Integral da Auga) correspondente ó 2º bimestre do ano 2018 (Marzo-Abril 2018 ) en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 2º bimestre do ano 2018, que ascende á cantidade de: 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde Asdo.: Andrés Díaz Sobral Documento asinado electronicamente ao marxe
APROBACIÓN DEFINITIVA DE CRÉDITO EXTRAORDINARIO Nº 1/2018 B) "APERTURA PROLONGACIÓN RÚA OURENSE SENTIDO SUR"
ADMINISTRACIÓN LOCAL — Municipal — Tui (Presupostos e cadros de persoal, 08/06/2018)

Transcorrido o prazo de exposición regulamentario (BOP nº 88, do 8 de maio do 2018), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 1/2018 B) Execución obra "Apertura prolongación rúa Ourense en sentido Sur" (Modificación de Crédito 7/2018), aprobado polo Pleno, inicialmente, o 27 de abril de 2018; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. Documento asinado dixitalmente á marxe. O alcalde
DECRETO DE SUSTITUCIÓN DA ALCALDESA POR VACACIÓNS
ADMINISTRACIÓN LOCAL — Municipal — Oia (Outros documentos, notificacións e informacións públicas, 24/08/2018)

Coa presente faise público o decreto nº 356/2018 de 08.08.2018, para coñecemento e efectos, co seguinte tenor literal: DECRETO DE ALCALDÍA: delegación funcións. Tendo en conta que Dª Cristina Correa Pombal, Alcaldesa deste Concello de Oia ausentaráse do término municipal por vacacións entre o día 13.08.2018 e o día 19.08.2018, ámbolos dous incluidos. Considerando que o artigo 47.1 do ROF sinala que corresponde ós Tenentes de Alcalde, en canto tales, substituír na totalidade das súas funcións, e pola orde do seu nomeamento, ó Alcalde, nos casos de ausencia, enfermidade ou impedimento que imposibilite a este para o exercicio das súas atribucións. De conformidade co establecido nos artigos 47.2 e 44.1 e 2 do ROF, esta Alcaldía-Presidencia PRIMEIRO: Delegar en D. Bakari Aspera Ribas, 1º Tenente de Alcalde, tódalas competencias e funcións que ten atribuídas esta Alcaldía, para que poida substituíla durante os días 13 a 19 de agosto de 2018. SEGUNDO: Esta delegación de competencias surtirá efectos a partir das 00:00 horas do día 13 de agosto de 2018, e ata as 24:00 horas, do día 19 de agosto de 2018, sen perxuicio de que se envíe ao BOP para a súa publicación. TERCEIRO: Darase conta ó Pleno na primeira sesión ordinaria que celebre, e notificarase ao concelleiro interesado. En Oia, a 8 de agosto de 2018. A Alcaldesa Cristina Correa Pombal *asdo dixitalmente á marxe
TRANSFERENCIA DE CRÉDITO 1/18
ADMINISTRACIÓN LOCAL — Municipal — Sanxenxo (Presupostos e cadros de persoal, 13/06/2018)

Transcorrido o prazo de exposición pública da modificación de crédito, na modalidade de transferencia de crédito nº 1/18, por importe de 218.364,14 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do estado de gastos do orzamento xeral correspondente ao ano 2018 da entidade local, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, a 4 de xuño de 2018. O alcalde Telmo Martín González
APROBACIÓN PROVISIONAL E APERTURA DE TRÁMITE DE EXPOSICIÓN PÚBLICA DO EXPTE. DE MODIFICACIÓN DOS PREZOS PÚBLICOS POLA PRESTACIÓN DO SERVIZO DE CAMPAMENTOS E POLA PRESTACIÓN DE SERVIZOS NAS INSTALACIÓNS DEPORTIVAS MUNICIPAIS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 04/05/2018)

O Pleno da Corporación do Concello de Lalín, en sesión ordinaria celebrada o día 27de abril de 2018, aprobou con carácter provisional a modificación dos seguintes Prezos Públicos vixentes neste Concello: En cumprimento do disposto no artigo 49. b) da Lei 7/1985, do 2 de abril, Reguladora das Bases do Réxime Local, os citados acordos provisionais exporase ó público no taboleiro de anuncios do Concello, estando a disposición dos interesados o expediente elevado ó Pleno no departamento de Intervención do Concello durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. No caso de que non se presentaran reclamacións no prazo indicado, de conformidade co último parágrafo do artigo 49 da Lei 7/1985, do 2 de abril, Reguladora das Bases do Réxime Local, entenderase definitivamente adoptado o acordo, sen necesidade de acordo plenario. Lalín, 27 de abril de 2018 O Alcalde, Rafael Cuiña Aparicio (Documento asinado dixitalmente)
DH. W36.57160, SOLICITUDE DE MARIO FERNÁNDEZ ESTÉVEZ, PARA OBRAS DE VIVENDA UNIFAMILIAR PREFABRICADA, NO LUGAR DE PARADA, PARROQUIA DE COIRO, SAN SALVADOR (CONCELLO CANGAS)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 22/01/2018)

As obras solicitadas consisten na construción de vivenda unifamiliar e peche perimetral na finca “Parada”, no lugar de Agualevada (parroquia de Coiro, concello de Cangas); en zona de policía dun rego sen nome. A vivenda terá unha superficie en planta de 118,91 m², situándose a unha distancia mínima de 5,00 metros do dominio público hidráulico. O muro terá unha lonxitude total de de 84,00 metros, situándose a unha distancia mínima de 5,00 metros do dominio público hidráulico. Terá as seguintes características: O abastecemento efectuarase mediante pozo e o saneamento realizarase mediante conexión á rede municipal de sumidoiros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de xaneiro de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. A36.55824 SOLICITUDE DE JOSÉ EIRIZ BLANCO, PARA APROVEITAMENTO DUN POZO DE USO DOMÉSTICO E REGA, NO LUGAR DE TRASLUFE, PARROQUIA DE FAFIÁN, CONCELLO DE RODEIRO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 20/03/2018)

Solicitante: D. William Peter Liceranzu Espuch. Caudal: 597 m3/ano. Uso: Doméstico e rega Orixe: Pozo. Lugar: Traslufe (Parcela 266, polígono 90 C. Rústica). Parroquia: Fafián (Santiago). Concello: Rodeiro (Pontevedra). Aproveitamento dun pozo para o abastecemento da vivenda e rega das parcelas do peticionario. O pozo sitúase na parcela 266, polígono 90, e se trata dun pozo de barrena duns 37 m. de profundidade, provisto dunha bomba somerxible de 0,75 CV para a extracción do caudal. Do pozo parte tubo de PE que se bifurca despois do grupo de presión, contando cunha saída para a rega das parcelas, todas lindeiras, que son as 266, 265 e 264 polígono 90 (actualmente as 3 forman a parcela 526 polígono 8 da ZCP de Val de Camba, segundo as bases definitivas). A outra saída mediante tubo de PE 32 mm. de diámetro discorre soterrada pola cuneta do camiño anexo á parcela 266 en dirección sur ata a parcela 275, que atravesa, e chega á vivenda a abastecer, situada no lugar de Traslufe, 12. O presente anuncio ten por obxecto abrir a regulamentaria información pública que prescriben o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rodeiro (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Asinado, con sinatura electrónica á marxe, por Amal Sances El Boutaibi, o xefe do Servizo Territorial, en Santiago de Compostela
APROBACIÓN PROVISIONAL DAS NOVAS ORDENANZAS FISCAIS REGULADORAS DO IMPOSTO SOBRE BENS INMOBLES E DO IMPOSTO SOBRE ACTIVIDADES ECONÓMICAS
ADMINISTRACIÓN LOCAL — Municipal — Arbo (Ordenanzas e Regulamentos, 03/01/2018)

O Pleno do Concello de Arbo, en sesión celebrada o día 22.12.17, acordou a aprobación provisional da nova Ordenanza Fiscal Reguladora do Imposto sobre bens inmobles, así como da nova Ordenanza Fiscal Reguladora do Imposto sobre actividades económicas. En cumprimento do disposto no artigo 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. En Arbo a 22 de decembro de 2017. O Alcalde, Horacio Gil Expósito
LICITACIÓN DA CONVOCATORIA DE ADXUDICACIÓN DOS POSTOS DE VENDA DE ALIMENTOS NO MERCADO MUNICIPAL, MEDIANTE POXA
ADMINISTRACIÓN LOCAL — Municipal — Cañiza, A (Contratos administrativos, 07/08/2018)

De conformidade cos acordos adoptados polo Excmo. Concello de A Cañiza Mediante Resolución de Alcaldía de data 06.07.2018 por medio do presente anuncio efectúase convocatoria do procedemento aberto, para á adxudicación dos postos de venda de alimentos no mercado municipal de abastos do Concello de A Cañiza mediante poxa. a) Organismo: Concello de A Cañiza b) Dependencia que tramita el expediente: Secretaría. c) Obtención de documentación e información: d) Enderezo de Internet do perfil del contratante: www.caniza.org. e) Data límite de obtención de documentación e información: O derradeiro día de presentación de ofertas. f) Número de expediente: 673/2017 a) Tipo: Contrato de natureza patrimonial celebrado por unha Administración Pública. b) Descrición: Licitación mediante poxa e por procedemento aberto de varios postos no mercado de Abastos do Concello de A Cañiza. c) Situación: mercado de Abastos do Concello de A Cañiza. a) Tramitación: Ordinaria. b) Procedemento: Aberto (non S. A. R. A.). c) Criterios de adxudicación: Un único criterio de adxudicación- Prezo LOCAL Nº08; SUP-15,08 m2.: 108,72 €/mes. LOCAL Nº10; SUP-12,45 m2: 89,76 €/mes. LOCAL Nº12; SUP-10,00 m2: 72,1 €/mes LOCAL Nº13; SUP-10,00 m2: 72,1 €/mes LOCAL Nº14; SUP-10,00 m2: 72,1 €/mes LOCAL Nº15; SUP-10,00 m2: 72,1 €/mes — Provisional: Dada a natureza do contrato, non se esixirá garantía provisional. — Definitiva: 5 % do tipo de licitación, Ive excluido vid PCAP a) Prazo de presentación: 30 días hábiles contándose dende o día seguinte ao da publicación do derradeiro anuncio de licitación. b) Modalidade de presentación: 2 Sobres pechados (Sobres A e B). Vid PCAP. c) Lugar de presentación: Rexistro Xeral do Concello de A Cañiza, Rúa Oriente, 11, 36880, A Cañiza (Pontevedra). a) Lugar de apertura: Rexistro Xeral do Concello de A Cañiza, Rúa Oriente, 11, 36880, A Cañiza (Pontevedra). b) Data e hora: ás 13 horas do 3º día hábil seguinte, do de finalización do prazo de presentación de proposicións A cargo do adxudicatario. Vid PCAP. Documento asinado electrónicamente por MIGUEL A. DOMINGUEZ ALFONSO, Alcalde do Concello. A Cañiza.
DH. W36.61751, SOLICITUDE DO CONCELLO DE VIGO, PARA OBRAS DE ACONDICIONAMENTO, BAIXO GRADA NA AVDA. BALAÍDOS, CONCELLO DE VIGO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 24/04/2018)

As obras solicitadas consisten no proxecto de “acondicionamento de espazos deportivos do IMD baixo grada de Río de Balaidos”, consistentes na execución de novos acabados nos espazos deportivos, demolición e execución de novos vestiarios e aseos públicos, ampliación do vestíbulo e accesos aos espazos deportivos existentes, execución de nova instalación de iluminación tipo led e das instalación contra incendios, fontanaría e climatización e renovación de aire dos vestiarios, en zona de policía, servidume e dominio público hidráulico, por riba do leito canalizado do río Lagares, no estadio municipal de Balaidos, parroquia de Castrelos, no concello de Vigo (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 12 de abril de 2018—O Xefe do Servizo Territorial. (P. S. Resoluc. dirección de Augas de Galicia do 20/02/2017), Alberto Bosquet Herreros.
ORDENANZA REGULADORA DO ESTACIONAMENTO
ADMINISTRACIÓN LOCAL — Municipal — Baiona (Ordenanzas e Regulamentos, 25/10/2018)

O Pleno da Corporación celebrado en data 4.10.2018 prestou acordo de aprobación inicial da Ordenanza reguladora do estacionamento regulado con horario limitado gratuito do Concello de Baiona. E por isto que o expediente sométese á período de exposición ó público polo prazo de 30 días ós efectos de que os interesados presenten as reclamacións que consideren oportunas en cumprimento do disposto no artigo 49 da Lei 7/85. Baiona, O Alcalde, Angel M. Rodal Almuíña, na data que figura ao marxe deste documento asinado electronicamente. Baiona, 16 de febreiro de 2007. O Alcalde, Jesús Vázquez Almuíña.
FORMALIZACIÓN DO CONTRATO DE XESTIÓN DO SERVIZO PÚBLICO DA ESCOLA INFANTIL
ADMINISTRACIÓN LOCAL — Municipal — Vilanova de Arousa (Contratos administrativos, 12/06/2018)

De conformidade co disposto no artigo 154.1 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro, publícase a formalización polo concello do seguinte CONTRATO DE XESTIÓN DO SERVIZO PÚBLICO ESCOLA INFANTIL MUNICIPAL 1.—Entidade adxudicadora: Concello de Vilanova de Arousa 2.—Órgano de contratación: Xunta de Goberno Local 3.—Contratista: AGARIMO NENOS S. L. U.4.—Tipo de contrato: Contrato de xestión de servizos públicos 5.—Obxecto do contrato: Xestión integral e explotación do servizo público Escola Infantil Municipal do concello de Vilanova de Arousa. (Código CPV 80110000-8). 6.—Data de sinatura do contrato: 1 de xuño de 2018 7.—Duración do contrato: Dous anos prorrogables.8.—Prezo do contrato: 155,00 € por mes/usuario en concepto de asistencia á escola infantil municipal entendendo por tal a estancia na mesma durante unha xornada de ata oito horas diarias, de luns a venres e 59,00 € por mes/usuario polo servizo de comedor. Vilanova de Arousa a 1 de xuño de 2018 O ALCALDE. Thais Maria Mireles Ruseva
BASES DE CREACIÓN DA BOLSA DE TRABALLO DE AUXILIARES DE AXUDA A DOMICILIO COMO PERSOAL LABORAL TEMPORAL
ADMINISTRACIÓN LOCAL — Municipal — Mondariz (Bolsas de emprego, 18/09/2018)

En data 11.09.2018 o concello de Mondariz aprobou, a través de Decreto de Alcaldía as bases que rexerán a creación dunha bolsa de traballo de auxiliares de axuda a domicilio como persoal laboral temporal do concello de Mondariz, Faise público o seu contido dacordo co artigo 6 do RD 896/1991 de 7 de xuño, que estará a disposición dos aspirantes/interesados no Portal de transparencia do Concello de Mondariz así como no Taboleiro de Anuncios do Concello (sede electrónica). En Mondariz a 11 de setembro de 2018. O Alcalde Xoan Carlos Montes Bugarín